Ar skrivadur "norzh" n'eo ket un dra nevez.  Evel just ne vo ket  kavet e-barzh "Garnier" na "Seïté-Stéphan", e falhuneg eo skrivet ar re-se!  Kavet e vez "norzh" da skouer e-barzh Geriadur ar Mor gant Andouard (1983), Geriadurig brezhoneg-saozneg Delaporte (1979) (a ro Norzh ha Nort), Fichenn "Nadoz-vor ar Vretoned" (Ober), Geriadur bihan glas Mouladurioù Hor Yezh (ar geriadur ar muiañ gwerzhet), embannadur kentañ Geriadur an Here, Kartenn ar Bed gant TES, Douaroniezh Breizh gant Gwenole Bihannig... ha tu galleg-brezhoneg hini Roparz Hemon.  A-benn ar fin, ma  reer ar gont e vez kavet kalz aliesoc'h skrivet "norzh" eget "norz" abaoe meur a vloaz dija.